9 oyda o‘zbekistonliklar turistik maqsadlarda eng ko‘p qaysi davlatlarga chiqqani aytildi. Foto: Kun.uz 2022 yilning 1 oktabr holatiga 3,9 mln nafar O‘zbekiston Respublikasi fuqarolari turistik maqsadlarda xorijga safar qilgan. Davlat statistika qo‘mitasi ma’lumotlariga ko‘ra, o‘zbekistonliklar turistik maqsadlarda eng ko‘p safar qilgan davlatlar orasida Qirg‘iziston yetakchilik qilyapti – 1,8 mln. Keyingi o‘rinlardan mos ravishda 774,1 ming nafar va 535,1 ming nafar nafar o‘zbekistonlik safar qilgan Qozog‘iston hamda Tojikiston joy oldi. Ushbu ko‘rsatkich qolgan davlatlar kesimida quyidagicha ko‘rinish oldi: Turkiya – 239,1 ming nafar;   Rossiya – 195,7 ming nafar;   BAA – 85,0 ming nafar;   Saudiya Arabistoni – 51,2 ming nafar;   Misr – 29,6 ming nafar;   Janubiy Koreya – 16,8 ming nafar;   AQSh – 12,6 ming nafar;   Hindiston – 7,7 ming nafar;   Gruziya – 7,5 ming nafar.